
[bookmark: _Toc130300975]INTRODUCERE
[bookmark: _Toc130300976]Scopul studiului de oportunitate
Scopul studiului de oportunitate constă în determinarea modalității de prestare a serviciilor de întreținere și reparații ale a sistemului de iluminat public, verificarea/repararea, montarea/demontarea ornamentelor pentru sărbători din comuna Soldanu
Secțiunea 1.1 -  [bookmark: _Toc130300977]1.2. Procesul de luare a deciziilor
După realizare, studiul de oportunitate privind delegarea de gestiune a Serviciului de iluminat public, pentru activitățile de întreținere și reparații a sistemului de iluminat public, verificarea/repararea și montarea/demontarea ornamentelor pentru sărbători va fi supus spre dezbatere și aprobare Consiliului Local al Comunei Șoldanu. 
[bookmark: _Toc130300978]ASPECTE GENERALE PRIVIND ILUMINATUL PUBLIC
[bookmark: _Toc130300979]Obiectivele și cerințele sistemului de iluminat public
Desfășurarea serviciului de iluminat public trebuie să asigure satisfacerea unor cerințe și nevoi de utilitate publică ale comunităților locale, și anume:
· ridicarea gradului de civilizație, a confortului și a calității vieții;
· creșterea gradului de securitate individuală și colectivă în cadrul comunității locale, precum și a gradului de siguranță a circulației rutiere și pietonale;
· punerea în valoare, prin iluminat adecvat, a elementelor arhitectonice și peisagistice a comunei, precum și marcarea evenimentelor festive și a sărbătorilor legale sau religioase; 
· susținerea și stimularea dezvoltării economico-sociale a localității;
· funcționarea și exploatarea în condiții de siguranță a infrastructurii aferente serviciului.
Principalele funcțiuni ale iluminatului public sunt:
· iluminat stradal-rutier - iluminatul căilor de circulație rutieră
· iluminat stradal-pietonal- iluminatul căilor de circulație pietonală
· iluminat ornamental- iluminatul zonelor destinate parcurilor, spațiilor de agrement, piețelor, târgurilor și altora asemenea;
· iluminat arhitectural- iluminatul destinat punerii în evidență a unor monumente de artă sau istorice ori a unor obiective de importanță publică sau culturală pentru comunitatea locală;
· iluminat ornamental-festiv - iluminatul temporar utilizat cu ocazia sărbătorilor și altor evenimente festive.
Iluminatul trebuie să îndeplinească condițiile prevăzute de normele luminotehnice, fiziologice, de siguranță a circulației și de estetică arhitectonică în următoarele condiții:
· utilizarea rațională a energiei electrice,
· reducerea cheltuielilor anuale de exploatarea instalațiilor electrice de iluminat.
Reducerea unui iluminat corespunzător determină în special reducerea cheltuielilor indirecte, reducerea numărului de accidente pe timp de noapte, reducerea riscului de accidente, reducerea numărului de agresiuni, îmbunătățirea climatului social și cultural prin creșterea siguranței activităților pe durata nopții.
Studiile efectuate pe plan mondial arată o îmbunătățire continuă a nivelului de iluminat public. 
Creșterea nivelului de iluminare determină creșterea nivelului de investiții și conduce la reducerea pierderilor indirecte datorate evenimentelor rutiere. Astfel experiența unor țări vest europene arată că pe durata nopții riscul de accidente este de 1,6 ori mai mare față de zi și cu gravitate mult mai mare.
Asigurarea unui iluminat corespunzător poate conduce la o reducere cu 30% a numărului total de accidente pe timpul nopții pentru drumurile urbane, cu 45% pe cele rurale și cu 30% pentru autostrăzi. Totodată iluminatul corespunzător al trotuarelor reduce substanțial numărul de agresiuni fizice, conducând la creșterea siguranței populației pe timpul nopții.
Sistemele de iluminat stradal din țara noastră necesită încă eforturi pentru creșterea parametrilor luminotehnici, energetici și economici, pentru că în general, nivelurile de luminanță și iluminare pe baza cărora sunt proiectate instalațiile actuale sunt reduse în raport cu normele europene, determinând o securitate scăzută a traficului rutier și a circulației pietonale.
Aglomerările urbane au presupus în epoca modernă prelungirea activităților diurne cu mult dincolo de apusul soarelui ca necesități și stil de viață. Dacă la asta se adaugă nevoia omului de a-și contempla continuu realizările este de înțeles preocuparea pentru realizarea diverselor sisteme de iluminat public.
Odată cu creșterea în intensitate a traficului rutier, ceea ce a implicat și perfecționarea sistemelor de semnalizare, a apărut ca necesară o abordare serioasă și profesională a iluminatului public atât din partea specialiștilor cât și a edililor. 
Această activitate a realizat o conjuncție fericită cu eforturile instituțiilor preocupate de combaterea și diminuarea fenomenului infracțional.
O privire de ansamblu asupra conceptului de iluminat public ne ajută să înțelegem funcțiunile, arhitectura și costurile sale, ceea ce poate genera strategii și soluții în gestionarea întregului sistem.
Avantajele unui iluminat public de calitate sunt:
· scăderea costurilor comunității,
· reducerea accidentelor,
· reducerea criminalității,
· utilizarea eficientă a rețelei de drumuri,
· confort psihic și vizual.
Specific abordării iluminatului public în România este reducerea bugetelor pentru iluminatul stradal, în timp ce costurile cu energia și întreținerea cresc. Din câte se poate observa, problematica iluminatului public este destul de complexă.
Începând din ianuarie 2003 există reglementări legislative referitoare la activitățile care au în centru iluminatul public. 
Astfel, prin apariția Legii serviciului de iluminat public nr.230/2006 au fost definite următoarele:
legislația aplicabilă procedurilor de achiziție a serviciilor de iluminat public,
organismul de monitorizare și control al serviciilor: ANRSC,
modul de gestionarea serviciilor de iluminat public,
factorii de referință (nivel de iluminare, capacitate managerială, etc.),
relația operator-beneficiar.
Conform legislației în vigoare, teoretic, orice administrație publică locală înțelege că:
· este obligată să înființeze un serviciu de iluminat public, unul capabil să respecte cerințele impuse de ANRSC prin procedura de licențiere/autorizare,
· este obligată să întrețină și să mențină sistemul de iluminat public (prin gestiune directă sau delegată), astfel încât acesta să corespundă normelor impuse prin SR EN 13433.
Pe de o parte avem constrângerile legale, procedura de licențiere/autorizare de către ANRSC a operatorilor și standardizarea iluminatului căilor rutiere, pe de altă parte o primărie se confruntă cu un șir întreg de priorități costisitoare, programe de dezvoltare, integrare sau politice, dar mai ales o lipsă acută de fonduri.
Autoritatea publică locală în calitate de autoritate contractantă, urmărește ca utilizatorii (persoane fizice, asociații de proprietari, agenți economici, instituții publice, etc.) să beneficieze de un serviciu care să corespundă condițiilor minimale ale Regulamentului de iluminat al Comunei Soldanu, a legislației în domeniu și a normelor europene privind creșterea standardului de calitate în executarea serviciilor de iluminat.
Serviciile de iluminat public se organizează și funcționează în conformitate cu principiile stabilite de Legea nr. 51/2006 privind serviciile comunitare de utilități publice și Legea nr. 230/2006 a serviciului de iluminat public, trebuind să asigure satisfacerea următoarelor cerințe:
· ridicarea gradului de civilizație,
· creșterea confortului și a calității vieții,
· creșterea gradului de securitate individuală și colectivă în cadrul colectivităților locale,
· asigurarea siguranței circulației rutiere și pietonale.
In cazul gestiunii delegate, autoritățile administrației publice locale apelează la un contract de delegare a gestiunii pentru realizarea unui serviciu performant prin intermediul unui agent economic autorizat, denumit Operator.
Serviciul de iluminat public face parte din sfera serviciilor comunitare de utilități publice, aflate sub coordonarea autorității naționale de reglementare și în consecință, operatorii vor fi atestați de către acesta.
Delegarea gestiunii serviciului de iluminat public prin contract de achiziție publică de servicii către operatori atestați se va face în condiții de transparență, conform legii.
Operatorii care vor participa la selecția organizată pentru atribuirea contractului de achiziție publică de servicii, vor trebui să facă dovada experienței și capacității tehnice, financiare și operaționale în efectuarea unor servicii similare și de a răspunde la cerințele specifice ce vor fi prevăzute în caietul de sarcini ce va fi aprobat de Consiliul Local al Comunei Soldanu.
Operatorul selecționat trebuie să respecte următoarele condiții:
· adaptabilitate la cerințele concrete, diferențiate în timp și spațiu a comunității locale,
· satisfacerea judicioasă, echitabila și nepreferențială a tuturor membrilor comunității locale, în calitatea lor de utilizatori ai serviciului ,
· administrarea și gestionarea serviciului in interesul comunității locale,
· respectarea reglementărilor specifice în vigoare din domeniul transportului, distribuției și utilizării energiei electrice,
· Respectarea standardelor minimale privind iluminatul public, prevăzute de normele interne și cele ale UE în acest domeniu.
[bookmark: _Toc130300980]Aspectele privind tendințele publice relevante
În ultima perioadă, serviciul de iluminat public a avut in general o evoluție dinamică, accelerată. Problemele de bază ale serviciului au fost rezolvate prin stabilirea unui cadru legislativ unitar, includerea serviciului în cadrul serviciilor comunitare de utilități, precum și reglementarea modalității de gestiune acestuia.
Se poate constata că majoritatea municipiilor si comunelor au ales ca forma de gestiune delegarea serviciului către un operator licențiat.
[bookmark: _Toc130300981]FEZABILITATEA TEHNICĂ
Pentru activitățile de întreținere și reparații a sistemului de iluminat public, verificarea/repararea, montarea/demontarea ornamentelor pentru sărbători din Comuna Soldanu se va opta pentru delegarea acestuia.
Sistemul de iluminat public din Comuna Soldanu constă în existența unui ansamblu tehnologic şi funcțional, alcătuit din:
· puncte de aprindere
· linii electrice de joasă tensiune aeriene 
· fundații
· stâlpi
· instalații de legare la pământ
· console
· corpuri de iluminat
· accesorii, conductoare, izolatoare, cleme și armături
· echipamente de comandă, automatizare și măsurare utilizate pentru iluminatul public
Starea generală a sistemului de iluminat public din comuna Soldanu este satisfăcătoare, corpurile de iluminat existente sunt prevăzute cu tehnologie LED.
Toate corpurile de iluminat necesita mentenanță, iar în plus din cauza sistemului învechit al rețelei electrice avem nevoie de întreținerea și repararea acestuia, pentru a se asigura o funcționare eficientă și economică cât mai bună a acestuia.
[bookmark: _Toc130300982]FEZABILITATEA ECONOMICĂ
Pentru activitățile de întreținere și reparații a sistemului de iluminat public, verificarea/repararea, montarea/demontarea ornamentelor pentru sărbători din Comuna Soldanu se va opta pentru delegarea acestuia.
[bookmark: _Toc130300983]Modul de înregistrare și rezolvare a reclamațiilor din partea cetățenilor privind sistemul de iluminat public
Reclamațiile cetățenilor se primesc la Primăria Comunei Soldanu. Pe baza acestora se va solicita operatorului economic intervenția pentru remedierea acestora.
Defectele privind corpurile de iluminat public se rezolvă în termene ce nu depășesc 48 de ore de la înregistrare.
Durata minimă privind rezolvarea sesizărilor și a reclamațiilor în termen scurt se datorează și faptului că operatorul beneficiază de asistență tehnică centralizată, care constă în înlocuirea corpurilor de iluminat defecte prin punerea la dispoziția a unui corp nou ce este montat imediat și reținerea corpului cu defecte pentru verificare și reparații la sediul firmei în cazul corpurilor cu tehnologie LED. În cazul celorlalte tipuri corp de iluminat se pot executa reparațiile și la fața locului.
[bookmark: _Toc130300984]FEZABILITATEA FINANCIARĂ
Pentru activitățile de întreținere și reparații a sistemului de iluminat public, verificarea/repararea, montarea/demontarea ornamentelor pentru sărbători din Comuna Soldanu se va opta pentru delegarea acestuia.
Orice firmă care prestează un serviciu sau o activitate din cadrul unui serviciu comunitar de utilitate publică, este obligat să se licențieze. 
Prima condiție necesară pentru licențiere și cea mai importantă este obținerea de către această firmă a unui atestat de la ANRE, care să confere dreptul de proiectare și execuție de lucrări în Sistemul Energetic National.
Prin atribuirea contractului de achiziție publică de servicii a serviciului de iluminat public a Comunei Soldanu către un operator licențiat și autorizat, dotarea tehnică necesară desfășurării serviciului se va asigura prin grija acestuia.
Existența unui serviciu propriu a primăriei cu personal specializat și cu dotare tehnică necesară prestării unui serviciu de calitate, ar presupune importante costuri.
În analiza fezabilității financiare, principalul indicator pe care îl urmăresc toți utilizatorii, îl constituie prețul practicat.
Aplicarea de către operator a prețurilor aprobate de către Consiliul Local al Comunei Soldanu este obligatorie.
Preţurile avizate trebuie să respecte următoarele cerințe:
· asigurarea prestării serviciului la nivelurile de calitate, a regulamentului de organizare și funcționare a serviciului și prin contractul de achiziție publică de servicii, după caz
· realizarea unui raport calitate/cost cât mai bun pentru serviciile furnizate/prestate pe perioada angajată, respectiv asigurarea unui echilibru între riscurile și beneficiile asumate de părțile contractante
· asigurarea exploatării și întreținerii eficiente a bunurilor aparținând domeniului public privat al unității administrativ teritoriale, afectate serviciilor de iluminat al comunei Soldanu.
Autoritatea publică locală optează pentru delegarea de gestiune prin contract de achiziție publică de servicii a serviciului de iluminat public, pentru activitățile de întreținere și reparații a sistemului de iluminat public, verificarea/repararea, montarea/demontarea ornamentelor pentru sărbători din comuna Soldanu, deoarece prezentă mai multe avantaje decât dacă ar fi să opteze pentru gestiunea directă.
GESTIUNEA DIRECTĂ: AVANTAJE — DEZAVANTAJE
Avantaje:
· menținerea responsabilității operatorului față de populația deservită,
· tarife mai mici decât în varianta gestiunii delegate (neexistând profit),
· menținerea autorității nemijlocite a consiliului local asupra activității.
Dezavantaje:
· ritm lent de întreținere și reparații bazat pe fluxul de numerar prin exploatare și pe sumele puse la dispoziție de către ordonatorul de credite,
· Comuna Soldanu ar trebui să furnizeze în continuare fonduri și garanții în calitatea de acționar unic (dacă se organizează un SRL sau SA),
· creșterea numărului de personal din cadrul aparatului propriu al Primăriei Soldanu, personal care ar trebui să se ocupe de serviciul respectiv. 
Costurile ce ar fi suportate de Comuna Soldanu în cazul gestiunii proprii la începerea activității:
· autovehicule, utilaje și dotări specializate necesare prestării serviciului,
· cheltuieli cu combustibil, materii, materiale, personal calificat,
· instruirea personalului (obligatoriu pentru obținerea licenței de operare a serviciului),
· costurile de licențiere ANRE si ANRSC a viitorului compartiment ce se va ocupa de serviciul de iluminat public.
GESTIUNEA DELEGATĂ: AVANTAJE - DEZAVANTAJE
Avantaje:
· parametrii serviciilor vor fi clar definite în contract cu mecanisme care impun ca majoritatea riscurilor de execuție și exploatare să treacă la operator,
· din momentul când operatorul își intră în drepturi, serviciile de reparare și întreținere se accelerează,
· Comuna Soldanu va avea calitatea de reglementator/supervizor a conformării operatorului la cerințele impuse în contract, și nu de gestiunea directă a serviciului,
· Comuna Soldanu va avea dreptul la control final asupra derulării serviciului, având posibilitatea de a desființa delegarea de gestiune în cazul în care operatorul are activitate defectuoasă, sunt necesare clauze de penalizare și reziliere prevăzute în contract,
· Comuna Soldanu are putere decizională pentru ca în momentul încredințării contractului, să adopte toate prevederile contractuale optime.
Dezavantaje:
· Comuna Soldanu trebuie să își adapteze rolurile de administrator și reglementator pe durata contractului și va trebui să se concentreze pe supervizare și monitorizare,
· Comuna Soldanu trebuie să asigure finanțarea prestării serviciului.
[bookmark: _Toc130300985]Analiza costurilor indirecte și a costurilor antrenante
Aceasta poate să aibă în vedere mai multe aspecte:
· reducerea costurilor de întreținere prin utilizarea unui management performant, realizarea unui climat favorabil pentru prelungirea timpului petrecut în afara locuinței, cu efect indirect și mai greu de cuantificat asupra veniturilor la bugetul local colectate de la comercianți,
· reducerea consumului în instalațiile de iluminat public.
[bookmark: _Toc130300986]Nivelul minim al redevenței
În conformitate cu prevederile legislației în vigoare pentru gestiunea delegata prin contract de achiziție publică de servicii, conform prevederilor Legii 51/2006 actualizata, art.29, alin. (8), lit. b), nu se aplica redevență pentru contract de achiziție publică de servicii.
[bookmark: _Toc130300987]ASPECTE REFERITOARE LA PROTECȚIA MEDIULUI
Iluminatul public are implicații directe privind protecția mediului cum ar fi:
· utilizarea eficientă a energiei prin reducerea consumurilor nejustificate, utilizarea unor echipamente performante cu consumuri reduse de energie,
· reducerea poluării luminoase prin orientarea corpurilor de iluminat perpendicular pe suprafața căii de circulație,
· deșeurile electronice să fie adunate și predate unor firme de specialitate în vederea valorificării/ reciclării acestora conform legislației în vigoare.
[bookmark: _Toc130300988]ASPECTE SOCIALE
· iluminatul public contribuie la creșterea gradului de civilizație și a confortului cu o puternică componentă socială,
· designul sistemelor de iluminat carosabil sau pietonal generează o imagine specifică a comunei sau spațiului, lucru care are efecte asupra calității vieții,
· creșterea gradului de securitate individuală și colectivă în cadrul comunităților locale, asigurarea siguranței circulației rutiere și pietonale, realizarea unei infrastructuri edilitare moderne, funcționarea și exploatarea în condiții de siguranță, rentabilitate și eficiență economico-socială a comunității locale.
[bookmark: _Toc130300989]ASPECTE PRIVIND DURATA CONTRACTULUI DE PRESTARI SERVICII
Propunem ca delegarea de gestiune a Serviciului de iluminat public, pentru activitățile de întreținere și reparații a sistemului de iluminat public, verificarea/repararea, montarea/demontarea ornamentelor pentru sărbători din Comuna Soldanu să se facă prin contract de achiziție publică de servicii, conform prevederilor Legii nr.51/2006 art.29 pct.(8) b) privind serviciile comunitare de utilități publice, republicată, pe o perioadă de 5 ani. 
[bookmark: _Toc130300990]CONCLUZII
Argumentele expuse mai sus relevă necesitatea și posibilitatea realizării activității de întreținere și reparații a sistemului de iluminat public, verificarea/repararea, montarea/demontarea ornamentelor pentru sărbători din Comuna Soldanu prin delegarea prin contract de achiziție publică de servicii a serviciului către un operator autorizat în condițiile legii cu mențiunea că acest tip de gestiune corespunde nevoilor actuale ale comunității în vederea prestării unui serviciu.
Ținând cont de cele expuse mai sus considerăm că este oportun ca modalitatea de gestiune a Serviciului de iluminat pentru activitățile de întreținere și reparații a sistemului de iluminat public, verificarea/repararea, montarea/demontarea ornamentelor pentru sărbători din Comuna Soldanu să fie gestiunea delegată prin contract de achiziție publică de servicii, conform prevederilor Legii nr.51/2006 art.29 pct.(8) b) privind serviciile comunitare de utilități publice, republicată.
PREȘEDINTE DE ȘEDINȚĂ:
Consilier local, Bogdan-Petrică PÎRVU

